এনের ভালেনসিয়া
এনের রেম্বের্তো ভালেনসিয়া লাস্ত্রা (স্পেনীয়: Enner Valencia, স্পেনীয় উচ্চারণ: [enˈeɾ balˈɛnθja]; জন্ম: ৪ নভেম্বর ১৯৮৯; এনের ভালেনসিয়া নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে তুর্কি ক্লাব ফেনারবাহচে এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। ভালেনসিয়া ২০১২ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৭৪ ম্যাচে ৩৫টি গোল করেছেন।